Ifølge boka «Norske Gaardnavne» betyr navnet Rege veg; Gangsti for Kreaturer. Ifølge Inge Særheim på UiS finnes varianter av navnet så langt tilbake som år 1297. Da som navnet Rækene. Ifølge Særheims bok «Stedsnavn i Rogaland» stammer navnet fra gammelnorsk «rægin» som er sammensatt av ordet som betyr veg/gangsti (for krøtter) og - som betyr naturlig eng eller beite. I «Norske Gardsnavne» vises skrivemåter som Regenn (1563), Reige (1606), Rege (1610), Regge (1616) og Reege (1668 og 1723).